**YHTEISÖLLISEN OPPILASHUOLTORYHMÄN KOKOUS 12.12.2019**

Paikalla: rehtori Harri Salo, koulupsykologi Reetta Parvikko, kuraattori Mia-Maria Mattila (Pasi Alosen sijainen), kouluterveydenhoitaja Teija Hannukainen, erityisopettaja Jaana Kemppinen, opettajien edustaja Marjaana Tapala, vanhempainyhdistyksen edustaja Merja Toivola sekä oppilaskunnan edustajat Ellen Kieloniemi (6lk) ja Kanerva Impola (6lk)

1. **Kouluterveyskysely**

Kouluterveyskyselyn koulukohtaiset tulokset (viime kevään 4. ja 5. luokat) ovat tulleet. Tulokset käytiin läpi ja jotkut kohdat herättivät keskustelua. Kokonaisuudessaan kyselystä ei noussut esiin mitään huolestuttavaa tai toimenpiteitä aiheuttavaa. Kyselyn perusteella voidaan havaita, että koulun nykyisillä viides- ja kuudesluokkalaisilla asiat ovat hyvin.

Muutama poiminta keskustelua herättäneistä kohdista:

* 90,6% vastaajista oli tyytyväinen elämäänsä.
* 68,8% oppilaista pitää koulunkäynnistä.
* 68,8% oppilaista on mielellään koulussa. Tässä kohdassa 18,8% vastasi ”ei samaa, eikä eri mieltä”. Koulutyytyväisyydestä saatiin hyviä prosenttilukuja.
* Luokassa on usein rauhallista kohdassa havaittiin paljon parannusta vuoden 2017 tuloksiin verrattuna, parannusta siis 31,1%.
* Luokassa uskaltaa sanoa mielipiteensä – kohdassa ”usein” vastasi 53,1% ja ”joskus” 46,9%. Kaikki siis uskaltavat sanoa mielipiteensä ainakin joskus.
* Luokan oppilaat viihtyvät usein yhdessä – kohdassa ”usein” vastasi 65,6% ja joskus 34,4%.
* 78,1% oppilaista kokee tulevansa hyvin toimeen koulukavereiden kanssa.
* Tulee hyvin toimeen opettajien kanssa – kohtaan 78,1% vastasi ”hyvin” ja 18,8% ”kohtalaisesti”.
* 68,8% oppilaista kokee osallistuvansa oppituntien sisällön suunnitteluun, 71,9% kokee osallistuvansa koulun tapahtumien suunnitteluun ja 64,5% kokee osallistuvansa koulun yhteisten sääntöjen suunnitteluun. Oppilaat siis kokevat olevansa osallisia koulun eri toimintojen suunnittelussa. Kun oppilaiden osallistuminen nähdään opetussuunnitelman mukaan tärkeänä, on hieno huomata, että Unajassa oppilaat kokevat näin.
* Kysymykseen ”Kuinka monta hyvää kaveria sinulla on” vastaus ”vähintään yksi hyvä kaveri” sai täydet 100%.
* Välitunnit koetaan virkistävinä, eikä oppilaita ei pelota välitunneilla.
* 34,4% toivoo järjestettyä ohjelmaa välitunneille.
* 55% yrittänyt viettää vähemmän aikaa netissä, mutta ei ole onnistunut.
* 55% huomannut olevansa usein netissä, vaikka ei ole huvittanut.
* 48,4% on kokenut, että pitäisi viettää aikaa muutoin kuin netissä.
* Nämä nettiasiat herättivät huolta. Asiasta olisi varmaankin hyvä keskustella lisää vaikkapa vanhempainillassa.
* Vain 46,9% kertoo liikkuvansa joka päivä ainakin tunnin. Vertailukohtana oli kysely vuonna 2017, jolloin päivittäin ainakin tunnin liikkujia oli vielä 59,5%. (Nykysuositusten mukaan joka päivä pitäisi liikkua ainakin 1 ½ tuntia.)
* Yli 70% vastaajista ei ole kokenut kiusaamista kouluvuoden aikana.
* 77,4% ilmoitti, että ei ole osallistunut muiden kiusaamiseen.
* Tietoa ei saatu, ovatko kiusaamista kokeneet (tai kokenut) kertoneet kiusaamisesta eteenpäin, sillä tuo prosenttiluku oli niin pieni, että tulosta ei ole näin pienestä otannasta (31 vastaajaa).
* 40,6% vastasi kohtaan “Mahdollisuus keskustella koulussa aikuisen kanssa mieltä painavista asioista”, että ei tiedä. Tarkoittaako tuo sitä, että oppilaat eivät tiedä, kenen kanssa voisi koulussa keskustella? Vai eivätkö he tunne koulupsykologia tai kuraattoria? Sovimme, että jokainen oppilashuollon henkilökuntaan kuuluva (kouluterveydenhoitaja, koulupsykologi ja kuraattori) sekä erityisopettaja käy lukuvuoden alussa jokaisessa luokassa esittäytymässä.

1. **Oppilaitostarkastuskertomuksen jatkotoimien seuranta**

Tänään käytiin läpi TTHO- tarkastuksessa (turvallinen, terveellinen ja hyvinvoiva oppilaitos) esitettyjen korjaustoimenpiteiden raportti läpi yhdessä.

Todettiin, että ehdotetut toimenpiteet on tehty.

TTHO-raportti on julkinen ja se löytyy Sharepoint: ista.